Wilhelm Stenersen

Wilhelm Stenersen (født 7. mai 1863 på Tveten i Østre Aker, død 6. mai 1930) var en norsk ingeniør, politiker og gårdbruker.

Stenersen var uteksaminert fra Christiania tekniske skole i 1885. Han arbeidet deretter i Christiania ingeniørvesen frem til 1888. Han overtok farsgården Tveten i 1886, og eide også Høyenhall teglverk. Fra 1904 til 1920 arbeidet han som veiingeniør i Aker.

Stenersen representerte partiet Høyre, og satt i Akers herredsstyre i periodene 1891–1904 og 1926–1930. Han var kommunens varaordfører 1897–1898, og ordfører 1929–1930. Stenersen var også vararepresentant på Stortinget 1901–1903, og møtte en kort tid i 1901.

Referanser

Eksterne lenker 
 

Høyre-ordførere i Akershus
Norske bønder
Norske veiingeniører